12/12/2019 | Administración LocalMunicipal
A Laracha
Aprobación definitiva plan económico financiero 2019/2020

EDICTO O Pleno do Concello en sesión extraordinaria de data 8 de novembro de 2019, aprobou inicialmente o Plan Económico Financeiro sen medidas para os anos 2019 e 2020. O referido expediente permaneceu exposto ao público na Secretaría do Concello durante o prazo de quince días hábiles, e non foron presentadas reclamacións, polo que se considera definitivamente aprobado o Plan Económico Financeiro sen medidas para os anos 2019 e 2020, co contido que se publica a continuación. PLAN ECONÓMICO FINANCEIRO SEN MEDIDAS TRAS A APROBACIÓN DA LIQUIDACIÓN ORZAMENTARIA DE 2018 Vixencia do PEF: 2019/2020 Resolución da Liquidación de data: 14/10/2019 Resultado: Incumprimento do obxectivo de estabilidade orzamentaria e Incumprimento da regra de gasto. Xustificación: Utilización do Remanente Líquido de Tesourería para Gastos Xerais Órgano competente: Pleno da corporación. Por Resolución da Alcaldía de data 14/10/2019, foi aprobada a Liquidación do Orzamento do ano 2018. Coa mesma data foi emitido polo Interventor Xeral do Concello “Avaliación do cumprimento dos obxectivos de estabilidade orzamentaria na Liquidación do Orzamento de 2018”, no que se conclúe o incumprimento co obxectivo de estabilidade orzamentaria, presentando unha situación de necesidade de financiamento, e o incumprimento da regra de gasto no exercicio 2018. De acordo co previsto no artigo 21 da Lei Orgánica 2/2012, de 27 de abril, de Estabilidade Orzamentaria e Sostibilidade Financeira, procede a aprobación dun Plan Económico Financeiro que conterá como mínimo seguinte información: a) Causas do incumprimento da regra de gasto. b) Previsións tendenciais de gastos e ingresos baixo o suposto de que non se producen cambios nas políticas fiscais e de gastos. c) Descrición, cuantificación e calendario de aplicación das medidas incluídas no plan. d) Previsión das variables económicas e orzamentarias das que parte o plan, en consonancia co Informe que acompaña á fixación dos obxectivos de estabilidade e débeda pública. e) Unha análise de sensibilidade considerando escenarios alternativos Á vista dos antecedentes fórmase a proposta de Plan Económico Financeiro SEN MEDIDAS que equilibra a situación coxuntural xerada no ano 2018. I.- Causa do incumprimento do obxectivo de estabilidade orzamentaria e da regra de gasto: Gasto financiado con Remanente Líquido de Tesourería para Gastos Xerais. O Concello da Laracha utilizou durante o exercicio 2018 Remanente Líquido de Tesourería para Gastos Xerais (RLTGX) resultante das súas liquidacións orzamentarias de 2017 para financiar modificacións orzamentarias que supuxeron o recoñecemento de obrigas nos capítulos 1 a 7 dos seus orzamentos de gastos, coas seguintes consecuencias: · En relación ao cumprimento do obxectivo de estabilidade orzamentaria, minora o superávit orzamentario, xa que non se compensa co recoñecemento de dereitos nos capítulos 1 a 7 de ingresos. · En relación ao cumprimento da regra de gasto, aumenta o gasto computable, xa que esas obrigas recoñecidas, salvo as relativas a investimentos financeiramente sostibles, deben terse en conta como tal a efectos do cálculo do cumprimento do límite de gasto non financeiro. A magnitude do RLTGX, así como a súa utilización como fonte de financiamento para modificacións orzamentarias, están reguladas e permitidas especificamente na normativa reguladora das facendas locais. Precisamente por tratarse dunha magnitude que unicamente existe no ámbito local, as especialidades do seu tratamento orzamentario e contable non están recollidas no desenvolvemento da normativa reguladora da estabilidade orzamentaria, na que os cálculos se levan a cabo en termos de contabilidade nacional. En calquera caso, a utilización do RLTGX xerado nun exercicio para o financiamento de gastos no seguinte exercicio non pode ser considerada como unha característica estrutural, senón como unha situación coxuntural na que, existindo ese aforro xerado no exercicio que se pecha, se utiliza ese recurso. Pero non é obrigatorio, nin ten por que suceder todos os anos, e, sobre todo, non se producirá sempre na mesma contía. Concretamente no ano 2018, as obrigas recoñecidas nos capítulos 1 a 7 financiadas co Remanente Líquido de Tesourería para gastos xerais, e que non foron consideradas como investimento financeiramente sostible (computando, polo tanto, a efectos de regra de gasto), ascenderon a 428.930,37 euros, que se detallan como segue: De modo que, de non terse utilizado o RLTGX como fonte de financiamento de modificacións orzamentarias que derivaron no posterior recoñecemento de obrigas nos capítulos de gasto non financeiro: · Respecto á estabilidade orzamentaria, en lugar de producirse unha situación de necesidade de financiamento por importe de -153.407,21 euros, teríase producido un superávit de 275.523,16 euros, cumpríndose así co obxectivo de estabilidade orzamentaria. · Respecto á regra de gasto, o gasto computable tería sido de 5.735.427,04 euros, en lugar de 6.164.357,41 euros, de modo que se tería cumprido co límite de gasto de 5.754.437,26 euros. Queda acreditado que os incumprimentos do obxectivo de estabilidade orzamentaria e da regra de gasto teñen causa na utilización do RLTGX de 2017 para financiar obrigas recoñecidas en 2018, xa que de non acontecer, a Entidade tería cumprido con ambos parámetros. II. Previsións tendenciais de gastos e ingresos II. A.- Previsións de regra de gasto II. A.1.- Regra de gasto ano 2019 Debe partirse de que, unha vez coñecido o gasto computable axustado que se realizou efectivamente en 2018, 6.164.357,41 euros, pode calcularse cal é o límite de gasto para o exercicio 2019, aplicando a taxa de variación do 2,7%, resultante do Acordo do Consello de Ministros de 3 de xullo de 2017 que aprobou os obxectivos de estabilidade orzamentaria e débeda pública para o período 2018-2020, de modo que o límite de gasto para 2019 será de 6.330.795,06 euros. Á vista dos niveis de execución orzamentaria que veñen sendo habituais, prevese que as obrigas recoñecidas netas de gasto non financeiro computable a efectos de regra de gasto a 31 de decembro de 2019 se aproximen a ese límite de gasto. Mais aínda tendo en conta a utilización do Remanente de Tesourería para Gastos Xerais resultante da liquidación de 2018 para financiar incorporacións de remanentes de crédito, créditos extraordinarios e suplementos de crédito. II. A.2.- Regra de gasto ano 2020 O límite de gasto para o exercicio 2020 calcúlase aplicando ao gasto previsto para 2019 (6.325.000,00 euros), a taxa de variación do 2,8%, resultante do Acordo do Consello de ministros de 3 de xullo de 2017, e será de 6.502.100,00 euros. A previsión de obrigas recoñecidas netas para 2020 establécese igualmente para esgotar o límite de gasto resultante para ese ano, contando coa posibilidade de utilizar o posible Remanente Líquido de Tesourería para Gastos Xerais que resulte da liquidación do exercicio 2019. II. B.- Previsións de estabilidade orzamentaria II. B.1.- Estabilidade orzamentaria ano 2019 A previsión de dereitos recoñecidos netos a 31/12/2019 efectúase, aplicando criterios de prudencia, en termos constantes cos dereitos recoñecidos netos en ingresos non financeiros en 2018, en 8.238.835,55 euros. Tendo en conta a estimación de obrigas recoñecidas netas de gasto computable do apartado anterior, pero engadindo a previsión de obrigas recoñecidas financiadas con fondos finalistas (que non computan a efectos de regra de gasto, pero sí a efectos de estabilidade orzamentaria), e que se estima á vista das obrigas recoñecidas actualmente nos proxectos de gasto con financiamento afectado, en 1.650.000,00 euros, a 31 de decembro de 2019 prevese o cumprimento do obxectivo de estabilidade orzamentaria: II. B.2.- Estabilidade orzamentaria ano 2020 Cunha previsión de recoñecemento de dereitos prudente, que se mantén en termos constantes, e incrementando a previsión de recoñecemento de obrigas, en coherencia co límite de gasto, nun 2,8%, prevese o cumprimento do obxectivo de estabilidade orzamentaria: III. Medidas Á vista de todo o exposto, debe concluírse que o Concello da Laracha debe presentar e aprobar un Plan Económico Financeiro de cumprimento formal, sen medidas. A recuperación dos obxectivos de estabilidade orzamentaria e o cumprimento da regra de gasto, incumpridos pola utilización do remanente de tesourería, lograríase coa simple aprobación dos orzamentos dos dous vindeiros exercicios en situación de equilibrio orzamentario e contemplando un gasto dentro do límite de variación de gasto computable, sen necesidade de ningunha medida estrutural, dada a natureza do remanente de tesourería no ámbito da administración local. Dentro dese marco dos orzamentos aprobados, deberá vixiarse a execución dos mesmos, especialmente nas modificacións dos mesmos que se leven a cabo utilizando para o seu financiamento Remanente Líquido de Tesourería para Gastos Xerais. A Laracha, 9 de decembro de 2019 O Alcalde José Manuel López Varela